PR /EF ATIO 
IN UNIVERSUM OPUS. 
Inter tot tantosque Philosophos qui operam suam ad Botanicam perficien- 
dam contulerunt, paucos admodum invenio qui de aliqua plantarum familia, 
aut in systemate Linniano classe, peculiari tractatu egerint. Laborem istum 
longe utilissimum neglexerunt plerique omnes, sive novarum stirpium pro- 
ducendarum studio capti, sive provincias alicuius Florae componendas, aut 
systematum constitutioni intenti; nonnulli etiam quod plantarum copia, aliis- 
que adminiculis destituerentur. Ego vero, ut neminem contemnam, immo 
laudem eos omnes, qui quocumque modo Botanices finibus promovendis in- 
sudarunt, malui tamen Plumierium, Dillenium, Scheuchzerum imitari, quorum 
hic de graminibus, iste de muscorum familia, ille de filicibus americanis prae* 
cipuos tractatus scripsere accuratis tabulis ornatos. Idque eo feci vel maxi- 
me quod Parisiis olim degens et amplissimae urbis auctoritate , et doctorum 
humanitate ac frequentia, et plantarum librorumque copia me identidem ad- 
iutum iri confiderem. Spartam autem mihi pro viribus ornandam delegi mo- 
nadelphii classem , ea scilicet plantarum genera in quibus filamenta sunt in 
unum corpus coalita, non ea solum quae Linnaeus in monadelphia complexus 
fuit, sed alia quoque bene multa ab ipso perperam per varias classes dissemi- 
nata , tum et illa quae reperi in Commersonis herbario. Septuaginta hactenus 
examinavi genera, quorum octodecim nova plurimis speciebus aucta, eaque 
in operis decursu inordinata litteris consignavi , quod non omnia simul in 
hortis viva aut in herbariis desiccata observare pro lubito poteram : tamen 
absoluto nunc opere in tironum gratiam suscepto, quodque sapientibus casti- 
gandum offero , in debitum ordinem omnia redigere conabor , uti pagina 
4 1 promissi. 
Nihil regno vegetabili iucundius sive florum pulchritudinem variasque for- 
mas inspicias, sive fructificationis mirabilem fabricam scruteris : at nihil quo- 
que difficilius videtur, quam plantarum genera ct species internoscere, recta- 
que methodo constituere. Quapropter non parum insudarunt Botanicorum 
principes ut systemate aliquo faciliorem redderent herbarum cognitionem. 
Alii eas in familias diviserunt prout habitus ct fructificationis differentiae pos- 
cere videbantur : alii in corolla apud vulgus pristantiorc fundamentum po- 
suere, quo stirpes commode riteque ordinarentur: alii denique fructum ct ge- 
nitalia profunde investigantes plantas omnes methodice complexi sunt. Nemo 
vero hucusque perfectum systema dedit , ncc dabit unquam : scilicet perexi- 
guae sunt humanae mentis vires, neque naturam integram metiendo pares. Ita- 
que methodi omnes ct laudanda continent et corrigenda : harum nihilominus 
aliqua uti necessarium est , cuius ope quasi ariadnaeo filo ex plantarum laby- 
rintho exiri possit. Cxtcrum quinam erit utilior atque facilior prisertim ti- 
ronibus? Aggrediuntur regnum vegetabile ideis fere omnibus destituti, plan- 
tarnque singularem offendunt floribus ac fructibus onustam. Huius cognitio 
